b'\n_START_ARTICLE_\nRolf S\xc3\xb8borg Hansen\n_START_SECTION_\nUtdannelse\n_START_PARAGRAPH_\nHansen er utdannet som \xc2\xabskiltemaler\xc2\xbb, som er en egen fagutdannelse i Danmark. Senere studerte han figurteater ved Hochschule fur Schauspielkunst Ernst Busch Berlin.\n_START_SECTION_\nKunstnerisk virke\n_START_PARAGRAPH_\nEtter endt utdannelse begynte Rolf S\xc3\xb8borg Hansen i 1990 \xc3\xa5 arbeide med figurteater. I starten var han tilknyttet Det Lille Teater i K\xc3\xb8benhavn, og Marionetteteatret i Kongens Have, som ogs\xc3\xa5 ligger i K\xc3\xb8benhavn. Per 2018 har Det Lille Teater fortsatt en produksjon p\xc3\xa5 repertoaret som Rolf S\xc3\xb8borg Hansen har v\xc3\xa6rt involvert i som konseptutvikler og scenograf, nemlig forestillingen Panama er alletiders, basert p\xc3\xa5 en barnebok av den tyske forfatteren Janosch.\n_START_SECTION_\nB\xc3\xa5dteatret\n_START_PARAGRAPH_\nI B\xc3\xa5dteatret har Hansen utforsket figurteater for et voksent publikum. Blant forestillingene han har laget dukkene til ved B\xc3\xa5dteatret er produksjonen MOJN, om forfatteren Erling Jepsen, og produksjonen Arne g\xc3\xa5r under, der omsorgssvikt er et sentralt tema. _NEWLINE__NEWLINE_Etter at han hadde laget dukkene til figurteaterkompaniet B\xc3\xa5dteatrets produksjon Jernring skrev Berlingske Tidendes anmelder blant annet dette om forestillingen: _NEWLINE_"Rolf Heim er en dreven dramatiker. Han forst\xc3\xa5r at g\xc3\xb8re os interesserede i sine dukker, l\xc3\xa6nge f\xc3\xb8r vi fatter, hvad forestillingen egentlig handler om. Og dukkemageren Rolf S\xc3\xb8borg Hansen har igen skabt dukker, der er s\xc3\xa5 fascinerende og sympatiske og samtidig s\xc3\xa5 skr\xc3\xa6mmende og ensomme, at man ikke kan lade v\xc3\xa6re med at stirre p\xc3\xa5 dem."\n_START_SECTION_\nPriser og utmerkelser\n_START_PARAGRAPH_\nRolf S\xc3\xb8borg Hansen mottok Ole Haslunds Rejselegat for 2017 for sitt virke som dukkemaker og dukkespiller. Reiselegatet deles ut av Ole Haslunds Kunstnerfond, og er en hedersbevisning som ikke kan s\xc3\xb8kes. Legatet er p\xc3\xa5 50 000,- danske kroner pr. 2018. Juryen begrunnet tildelingen blant annet ved \xc3\xa5 vise til Hansens evne til \xc3\xa5 skape dukker som synes besjelet:_NEWLINE_\xc2\xabDer er dem, der mener, at sj\xc3\xa6len sidder i \xc3\xb8jet. Dukkemager og dukkespiller Rolf S\xc3\xb8borg Hansen har i de sidste knap tredive \xc3\xa5r leveret tall\xc3\xb8se beviser for, at den faktisk sidder i masken \xe2\x80\x93 eller m\xc3\xa5ske snarere: i dukken.\xc2\xbb_NEWLINE_Etter en gjennomgang av noen av Hansens meritter, avrundet juryen sin begrunnelse med f\xc3\xb8lgende ord:_NEWLINE_\xc2\xabDet er en stor gl\xc3\xa6de at kunne takke Rolf S\xc3\xb8borg Hansen for tall\xc3\xb8se fantastiske dukke- og masketeateroplevelser ved at tildele ham Ole Haslunds Rejselegat 2017.\xc2\xbb'